m'agrada el meu barri: Vinilo Bar
La llum al "Vinilo" és taronja i no ve dels sostre sinó que surt d'indrets com darrera els miralls que hi ha penjats a la paret de la dreta, quan entres. A l'esquerra hi ha amagada la barra i tot està decorat amb petites fotos i cartells de concerts. Perquè al "Vinilo" el protagonista és la música, tot i que a la paret del fons del local hi ha una pantalla on projecten pelis sense veu, no perquè siguin mudes sinó perquè l'hi treuen. L'altre dia posaven "Los pájaros".
Tot i que hem passat un munt de vegades pel carrer Matilde, que queda a tocar de la plaça de la Vila (fins no fa gaire, Rius i Taulet), no havíem entrat al "Vinilo" en els més de quatre anys que porta obert. I va ser arran de llegir un article del "Què fem?" que voltava per casa ja feia mesos, que vam tenir la urgència d'anar-hi tan aviat com vam poder.
El primer cop que vam entrar al "Vinilo", ja ens va agradar la seva atmosfera de llum taronja i el volum moderat de la música perquè pots prendre una cervesa, parlar i escoltar sense haver de fer esforços. Això fa del "Vinilo" un local tranquil però animat perquè sempre que hi hem anat hi ha gent amb ganes de petar la xerrada.
A més, per qui encara no ho sàpiga, el "Vinilo" està considerat un dels millors locals indie de la ciutat, sembla que en bona part gràcies a un dels seus propietaris, en Jordi Lanuza, compositor, guitarra i veu del grup "Inspira".
I encara un detallet més. Pot semblar insignificant, però ens agraden els bars on et posen ni que sigui un platet de quicos o cacahuets amb la consumició i això ho fan al "Vinilo", un local amable.
Vinil() Bar
c/ Matilde, 2 (al costat de la plaça de la Vila de Gràcia)
Publicado por m'agrada el meu barri en 23:50
Etiquetas: bar, barcelona, cervesa, gràcia, indie, moritz, música
barcelona gràcia bar cervesa moritz oci bodega cuina cultura gastronomia música vi amanides ball braves canya cava cine complements còctels delicatessen discoteca disseny entrepans festa indie llibres menú mercat racions restaurants tapes teatres vermut
ens agrada la vida de barri
"m'agrada el meu barri" is licensed under a Creative Commons Attribution-NonCommercial-ShareAlike 3.0 Unported License.